ตลาดหุ้นยุโรปเปิดตลาดลดลง หลังหุ้นแบงก์-พลังงานร่วง
ตลาดหุ้นยุโรปเปิดตลาดวันนี้ปรับตัวลง ขณะที่หุ้นกลุ่มธนาคารและกลุ่มพลังงานร่วงลง แม้หุ้นกลุ่มเทคโนโลยีปรับตัวสดใส
18 ส.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้ปรับตัวลง ขณะที่หุ้นกลุ่มธนาคารและกลุ่มพลังงานร่วงลง แม้หุ้นกลุ่มเทคโนโลยีปรับตัวสดใส
โดยดัชนี Stoxx Europe 600 ลดลง 0.2% แตะ 386.63 จุด เมื่อเวลาประมาณ 8.00 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 4,972.79 จุด ลดลง 12.04 จุด, -0.24% และดัชนี DAX ตลาดหุ้นเยอรมันเปิดวันนี้ที่ 10,916.71 จุด ลดลง 23.62 จุด, -0.22%
ทั้งนี้วันนี้ เวลา 15.30 น.ตามเวลาไทย อังกฤษจะเปิดเผยข้อมูลเงินเฟ้อ ซึ่งมีการคาดการณ์ว่า จะอยู่ที่ระดับทรงตัวจากปีที่แล้ว